# Brandon Lee

### De Viquipèdia

Brandon Bruce Lee (Pinyin: Lǐ Guóháo; 1 de febrer de 1965 - 31 de març de 1993) actor nord-americà i fill de l'actor i expert en arts marcials Bruce Lee.

## [edita] Biografia

Brandon Lee era un jove que va haver de viure a l'ombra de la fama del seu pare Bruce Lee. De caràcter molt agradable i molt estimat pels qui l’envoltaven, va intentar seguir els passos del seu pare al cinema tot i l’oposició de la seva mare Linda. Brandon va heretar de certa manera les aptituds físiques del seu pare i això li va permetre arribar a tenir unacerta destresa molt similar i única com era la del seu pare. La semblança física de Brandon amb el seu pare era obvia, però el caràcter havia estat heretat de la seva mare. Brandon era un amant del motociclisme, practicava les arts marcials i posseïa un carisma similar al del seu pare.

Brandon, que va tenir una carrera cinematogràfica bastant curta, va rebre un tret per error que li va causar la mort als 27 anys d'edat, aquest tret va succeir durant la gravació de la pel·lícula El corb. Aquest fatal accident va ocórrer quan es va disparar un revòlver Magnum del calibre 44, que per imprudència d'un dels encarregats del set, tenia una bala antiga al tambor metàl·lic. Durant una escena d'aquesta pel·lícula, quan el personatge de Lee, Eric Draven era tirotejat massivament per una banda armada, es va produir la tragèdia. La bala s'havia allotjat a l'arma quan va ser utilitzada en una escena anterior, en la qual un casquet de percussió va ser disparat i va empènyer la bala solta del seu buit. La part en la qual Brandon Lee era ferit de mort per la bala va ser destruïda, a causa de un acord legal, i el tir que va llençar la bala que el va matar no va ser usat al film, encara que algunes llegendes urbanes afirmen que així va ser finalment. El tret va arribar a l’abdomen de Brandon Lee i li va produir la mort hores després a un hospital de Carolina del Nord.

El tret va ser considerat com un accident, encara que algunes persones afirmen que va poder ser un possible "joc brut" o ajustament de comptes, com es diu que li va ocórrer al seu pare, Bruce. Estranyament, el personatge interpretat pel seu pare a la pel·lícula El joc de la mort , és disparat d'una manera similar. El protagonista, com Eric Draven a El corb, torna de la mort per a venjar-se dels seus enemics.

Avui dia, les conjectures sobre motiu de la seva defunció segueixen sent polèmiques, encara que recentment es van fer públics els documents mèdics que certificaven la seva mort i les causes de la mateixa. Aquests documents poden veure's en la pàgina web [1], i en aquests estan totes les dades concernents a la defunció de l’actor, la qual cosa confirma que efectivament va morir al set de "El Corb", al 1993,i no en un accident de cotxe, com es va dir durant un temps per a apagar la suposada "llegenda urbana" de la seva mort mentre rodava dit film.

Lee va ser enterrat al costat del seu pare al cementiri Lake View de Capitol Hill, Seattle, Washington. Ambdues morts van ser sospitoses i misterioses.

## [edita] Trivia

Els germans Wachowski tenien pensat elegir a Brandon per al paper de Neo a la saga The Matrix, un paper que desprès de la seva mort acabaria fent Keanu Reeves.

## [edita] Enllaços externs

- Web The Brandon Lee Movement

Obtingut de "http://ca.wikipedia.org../../../b/r/a/Brandon_Lee_3189.html"

Categories: Actors estatunidencs | Arts marcials

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Suomi
- Français
- עברית
- Italiano
- 日本語
- Nederlands
- Polski
- Português
- Русский
- Svenska
- Tiếng Việt
- 中文